**Familiebarnehage - etablering og drift**

**Beskrivelse**

Er det mange små barn som venter på barnehageplass der du bor? Ønsker du å starte en familiebarnehage? Før en familiebarnehage settes i drift, må du ha godkjenning av kommunen med hensyn til pedagogisk innhold og helse, miljø og sikkerhet.

En familiebarnehage er en barnehageform der barna får et tilbud i private hjem. Den egner seg best for barn under tre år. Du kan enten arbeide der selv eller ansette en assistent og pedagogisk veileder og selv være ute i jobb. Du må lage vedtekter for virksomheten.

**Målgruppe**

Personer som har lyst til å starte en familiebarnehage

**Vilkår**

* Du må ha en romslig bolig med plass til barns lek
* En assistent utfører det daglige arbeidet
* En førskolelærer er styrer og gir pedagogisk veiledning hver uke (1,25 timer per barn per uke)
* Etter forskrift om familiebarnehager godkjennes et hjem normalt for maksimalt fem barn over tre år som er til stede samtidig. Er flertallet av barna under tre år, må antallet reduseres.
* Etter forskrift om miljørettet helsevern i barnehager og skoler trenger du godkjenning fra kommunen hvis ukentlig oppholdstid er på mer enn 10 timer og antall barn som er til stede samtidig er tre eller flere (selv om to av barna skulle være dine egne)
* Familiebarnehagen vil motta godtgjøring for driften. Den finansieres ved foreldrebetaling og offentlig tilskudd.
* Den som er ansvarlig for bygget eller den daglige driften, må sørge for at det blir utført en radonmåling (fra 1.1.2014)

**Veiledning**

Kontakt kommunen for å få nærmere opplysninger og søknadsskjemaer. Avtal tid for befaring i hjemmet ditt. Lokalene skal også godkjennes av kommunen.

**Saksbehandling**

Kommunen kjenner til behovet for barnehageplasser i nærmiljøet og eventuelle barnehager du kan samarbeide med, og kan hjelpe deg med å rekruttere en pedagogisk veileder. Barnehagen kan åpne når godkjenning, ansettelse og vedtekter er i orden.

**Saksbehandlingstid**

Kommunen har plikt til å behandle saken så snart som mulig. Dersom saken ikke kan avgjøres innen én måned, skal du ha skriftlig svar om årsaken til dette, med opplysninger om når det antas at vedtaket vil bli fattet.

**Klage**

Du kan klage på vedtaket innen en frist på tre uker fra du mottok vedtaket. Klagen sender du til den instansen i kommunen som har fattet vedtaket. I klagen skal du angi hva du klager over og hva du ønsker endret i vedtaket og begrunne dette. Kommunen vil kunne gi deg veiledning. Klageinstans er Fylkesmannen. Før klagen sendes dit, skal den instansen i kommunen som fattet vedtaket, vurdere om det er grunn til å endre det.

**Lenker til brosjyrer**

* [Radon i skoler og barnehager](http://www.nrpa.no/eway/default.aspx?pid=239&trg=Center_6261&Center_6261=6312:90397::0:6281:1:::0:0)

**Samarbeidspartnere**

Folkehelsemyndighetene, plan- og bygningsmyndighetene, brannvesenet, Arbeidstilsynet

**Lenker til lover**

* [Lov om folkehelsearbeid (folkehelseloven) kap. 3 - Miljørettet helsevern](https://lovdata.no/dokument/NL/lov/2011-06-24-29/KAPITTEL_3#KAPITTEL_3)
* [Lov om barnehager (barnehageloven)](https://lovdata.no/dokument/NL/lov/2005-06-17-64)
* [Lov om barnehager (barnehageloven) § 19 - politiattest](https://lovdata.no/dokument/NL/lov/2005-06-17-64/KAPITTEL_5#%C2%A719)

**Forskrifter**

* [Forskrift om foreldrebetaling i barnehager](https://lovdata.no/dokument/SF/forskrift/2005-12-16-1478)
* [Forskrift om miljørettet helsevern i barnehager og skoler](https://lovdata.no/dokument/SF/forskrift/1995-12-01-928)
* [Forskrift om familiebarnehager](https://lovdata.no/dokument/SF/forskrift/2005-12-16-1555)
* [Forskrift om rammeplan for barnehagens innhold og oppgaver](https://lovdata.no/dokument/SF/forskrift/2006-03-01-266)
* [Forskrift om (...) dispensasjon og unntak fra utdanningskravet](https://lovdata.no/dokument/SF/forskrift/2005-12-16-1508)
* [Forskrift om tildeling av tilskudd til private barnehager](https://lovdata.no/dokument/SF/forskrift/2015-10-09-1166?q=forskrift%20om%20tilskudd%20til%20private)
* [Forskrift om politiattest i barnehager](https://lovdata.no/dokument/LTI/forskrift/2015-11-11-1285)
* [Forskrift om regnskapsplikt for godkjente ikke-kommunale barnehager (økonomiforskrift til barnehageloven)](https://lovdata.no/dokument/SF/forskrift/2012-11-30-1108)

**Retningslinjer**

* [Mønsteravtale mellom kommunen og private barnehager](http://www.ks.no/fagomrader/utdanning-og-oppvekst/barnehage/kvalitet-i-barnehagen/monsteravtale-mellom-ks-og-pbl-for-lokale-samarbeidsavtaler/)
* [Rutiner for legemiddelhåndtering i barnehage, skole og skolefritidsordning](http://www.regjeringen.no/nb/dep/kd/dok/veiledninger_brosjyrer/2012/rutiner-for-legemiddelhandtering-i-barne.html?id=674127)
* [Veileder til forskrift om miljørettet helsevern i barnehager (IK-2072)](https://helsedirektoratet.no/retningslinjer/veileder-til-forskrift-om-miljorettet-helsevern-i-barnehager-og-skoler)
* [Rapportering av årsmelding for barnehager](http://www.regjeringen.no/nb/dep/kd/dok/veiledninger_brosjyrer/2009/rutiner-2009-rapportering-av-arsmelding-.html?id=588612)
* [Nye regler for kommunenes tilskudd til private barnehager](https://www.regjeringen.no/nb/aktuelt/nye-regler-for-tilskudd-til-private-ba-2/id748224/)

**Annen informasjon**

* [Etablere barnehage - hjemmeside](http://www.etablerebarnehage.no/)

**Dato opprettet**

30.11.2015 09:39:08

**Dato oppdatert**

30.11.2015 09:39:08